આજના આ આર્થિક યુગમાં ગરીબી કોઇ અભિશાપથી કમ નથી.આજે કોઇ ગરીબ રહેવા નથી માંગતું.ભલે કહેવાય છે કે,પૈસા હાથનો મેલ છે પણ ખરેખર આજે તો જીવનનિર્વાહ કરવા માટે પૈસાની તાતી જરૂર રહેલી છે.આજે પૈસા વિના કોઇ કાર્ય સંભવ નથી.એ કડવી વાસ્તવિકતા છે કે,પૈસો આવ્યા બાદ જ પ્રતિષ્ઠા મળે છે.”નાણા વગરનો નાથિયો ને નાણે નાથાલાલ”કહેવત અનુસાર આજે માણસની સમાજમાં પણ ઇજ્જત ત્યાં સુધી જ છે જ્યાં સુધી એની પાસે પૈસો છે.